CELEX: 52008PC0717
Language: el
Date: 2008-10-30
Title: Πρόταση Κανονισμου του Συμβουλίου για την τροποποίηση του κανονισμού (EΚ) αριθ. 332/2002 για τη θέσπιση ενός μηχανισμού μεσοπρόθεσμης οικονομικής στήριξης του ισοζυγίου πληρωμών των κρατών μελών

Σημαντική ανακοίνωση νομικού περιεχομένου

|

52008PC0717

Πρόταση Κανονισμου του Συμβουλίου για την τροποποίηση του κανονισμού (EΚ) αριθ. 332/2002 για τη θέσπιση ενός μηχανισμού μεσοπρόθεσμης οικονομικής στήριξης του ισοζυγίου πληρωμών των κρατών μελών  /* COM/2008/0717 τελικό - CNS 2008/0208 */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 30.10.2008COM(2008) 717 τελικό2008/0208 (CNS)ΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥγια την τροποποίηση του κανονισμού (EΚ) αριθ. 332/2002 για τη θέσπιση ενός μηχανισμού μεσοπρόθεσμης οικονομικής στήριξης του ισοζυγίου πληρωμών των κρατών μελών(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. O κανονισμός (EΚ) αριθ. 332/2002 του Συμβουλίου θεσπίζει ένα μηχανισμό μεσοπρόθεσμης οικονομικής στήριξης του ισοζυγίου πληρωμών των κρατών μελών, αντικαθιστώντας το προηγούμενο μέσο που θεσπίστηκε από τον κανονισμό αριθ. 1969/88 του Συμβουλίου. Αυτός ο μηχανισμός εφαρμόζει το προβλεπόμενο από το άρθρο 119 της συνθήκης μέσο, βάσει του οποίου η Κοινότητα δύναται να χορηγήσει αμοιβαία συνδρομή σε ένα κράτος μέλος « σε περίπτωση δυσχερειών ή σοβαρής απειλής δυσχερειών στο ισοζύγιο πληρωμών είτε ως αποτέλεσμα μιας ολικής διατάραξης του ισοζυγίου πληρωμών είτε ως αποτέλεσμα στο είδος των συναλλαγμάτων που διαθέτει», υπό την προϋπόθεση ότι αυτό το κράτος μέλος δεν συμμετέχει στην ευρωζώνη.2. Ο προαναφερθείς κανονισμός που εκδόθηκε τον Φεβρουάριο 2002 μείωσε το υφιστάμενο κατώτατο όριο του προηγούμενου κανονισμού από 16 δισεκατ. Ευρώ σε 12 εκατ. ευρώ. Η απόφαση αυτή ήταν σύμφωνη με τη σημαντική μείωση του δυνητικού αριθμού των αποδεκτών, με μόνο τρία κράτη μέλη εκτός ευρωζώνης σε εκείνη την περίοδο. Μολονότι η αιτιολογική σκέψη αριθ. 8 ανέφερε ότι αυτό το ποσό « θεωρείται εύλογο για να (…) τεθεί υπόψη η επερχόμενη διεύρυνση της Ευρωπαϊκής Ένωσης», η εξέλιξη του διεθνούς χρηματοπιστωτικού πλαισίου οδηγεί σήμερα στο συμπέρασμα ότι μπορεί να μην επαρκεί, σε περίπτωση που ορισμένα κράτη μέλη χρήζουν σημαντικής μεσοπρόθεσμης κοινοτικής οικονομικής υποστήριξης. Προτείνεται κατά συνέπεια η αύξηση αυτού του ανωτάτου ορίου σε 25 δισεκατ. ευρώ, προκειμένου να αυξηθεί σημαντικά η ικανότητα της Ευρωπαϊκής Ένωσης να ανταποκριθεί στις δυνητικές ανάγκες των κρατών μελών εκτός ευρωζώνης.3. Επίσης, προτείνεται η καθιέρωση μιας συγκεκριμένης διαδικασίας για την αναθεώρηση του ανωτάτου ορίου όταν παρουσιάζεται έκτακτη ανάγκη να ληφθεί μια τέτοια απόφαση, επειδή η υφιστάμενη διαδικασία – η οποία απαιτεί την αναθεώρηση του κανονισμού 332/2002 δια της διαδικασίας που προβλέπεται στο άρθρο 308 της συνθήκης – δεν δύναται να επιτρέψει την ταχεία αντίδραση που ενδεχομένως θα χρειαζόταν λόγω των ασυνήθως ισχυρών διαταραχών στις χρηματαγορές. Η Επιτροπή θα έπρεπε να εξουσιοδοτηθεί από το Συμβούλιο να αποφασίσει μία αναθεώρηση του ανωτάτου ορίου, αφού λάβει τη γνώμη της Οικονομικής και Δημοσιονομικής Επιτροπής (ΟΔΕ) τόσο για την έκτακτη ανάγκη να το πράξει όσο και για την καθιέρωση του νέου ανωτάτου ορίου. Συνεπώς, η κανονική διαδικασία αναθεώρησης του ανωτάτου ορίου θα έπρεπε να διατηρηθεί όταν δεν υπάρχει ανάγκη για επείγουσα αλλαγή ή όταν η ΟΔΕ προβάλλει αντιρρήσεις για τη χρήση της επείγουσας διαδικασίας ή διαφωνεί με το νέο ύψος του ανωτάτου ορίου.2008/0208 (CNS)ΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥγια την τροποποίηση του κανονισμού (EΚ) αριθ. 332/2002 για τη θέσπιση ενός μηχανισμού μεσοπρόθεσμης οικονομικής στήριξης του ισοζυγίου πληρωμών των κρατών μελώνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 308,την πρόταση της Επιτροπής[1] που υποβλήθηκε κατόπιν διαβούλευσης με την Οικονομική και Δημοσιονομική Επιτροπή,τη γνώμη του Ευρωπαϊκού Κοινοβουλίου[2],τη γνώμη της Ευρωπαϊκής Κεντρικής Τράπεζας,Εκτιμώντας ότι:(1) Ο μεγάλος αριθμός των κρατών μελών εκτός ευρωζώνης και η πιθανότητα ορισμένα από αυτά να χρειαστούν μεσοπρόθεσμη οικονομική στήριξη στο πλαίσιο της τρέχουσας παγκόσμιας χρηματοπιστωτικής κρίσης απαιτεί σημαντική αύξηση του ανωτάτου ορίου των δανείων που είναι δυνατόν να χορηγηθούν στα κράτη μέλη όπως ορίζει ο κανονισμός (EΚ) αριθ. 332/2002(2) Θα πρέπει να προβλεφθεί ad hoc διαδικασία για μελλοντικές αναθεωρήσεις αυτού του ανωτάτου ορίου, προκειμένου να βελτιωθεί η ικανότητα της Κοινότητας να αντιδρά ταχέως σε μεγάλες αλλαγές στο χρηματοοικονομικό περιβάλλον που επηρεάζουν το συνολικό ποσό στήριξης που ενδεχομένως χρειάζονται τα κράτη μέλη.(3) Κατά συνέπεια, ο κανονισμός (EΚ) αριθ. 332/2002 θα πρέπει να τροποποιηθεί αναλόγως,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Το άρθρο 1 του κανονισμού (EΚ) αριθ. 332/2002 τροποποιείται ως εξής:Στην παράγραφο 1, το δεύτερο εδάφιο αντικαθίσταται από το ακόλουθο:«Το ανώτατο όριο, κατά κεφάλαιο, των δανείων που είναι δυνατόν να χορηγηθούν στα κράτη μέλη στα πλαίσια του μηχανισμού αυτού περιορίζεται σε 25 εκατ. ευρώ.»Η ακόλουθη παράγραφος 3 προστίθεται: «Όταν μία σοβαρή επιδείνωση του χρηματοπιστωτικού περιβάλλοντος απαιτεί τη χορήγηση επείγουσας μεσοπρόθεσμης κοινοτικής οικονομικής στήριξης σε ορισμένα κράτη μέλη, η Επιτροπή δύναται να αποφασίσει να προβεί σε αναθεώρηση του ανωτάτου ορίου αφού λάβει τη γνώμη της Οικονομικής και Δημοσιονομικής Επιτροπής, τόσο όσον αφορά την επείγουσα ανάγκη αναθεώρησης του ανωτάτου ορίου όσο και το αναθεωρημένο ανώτατο όριο καθαυτό. Το νέο ανώτατο όριο θα αρχίσει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης».Άρθρο 2Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, XX Δεκέμβριος 2008Για το ΣυμβούλιοΟ Πρόεδρος [1] ΕΕ C της , σ. .[2] ΕΕ C της , σ. .